Беларускую дэлегацыю на з’ездзе ўзначальвала намеснік міністра адукацыі Раіса Сідарэнка. Выступаючы на пленарным пасяджэнні, яна падкрэсліла, што краевугольнай задачай сістэмы адукацыі застаецца выхаванне маладога чалавека: “Пра якасную адукацыю мы можам гаварыць толькі тады, калі ў выніку асваення адукацыйных праграм, набыцця акадэмічных ведаў, сацыяльных і іншых кампетэнцый са школы, прафесійна-тэхнічнага ліцэя, установы вышэйшай адукацыі выходзіць адукаваная, творчая і маральная асоба, грамадзянін і патрыёт сваёй краіны”.